[{"text_idx": "#000001", "text": "Ein hymateb i'r cynnydd yn nifer y bobl ddigartref sy'n cael eu harestio"}, {"text_idx": "#000002", "text": "Defnyddiwyd y Ddeddf Crwydradaeth gannoedd o weithiau yng Nghymru \u2013 375 are\u0301st rhwng 2014 a 2018 \u2013 gan gynyddu nifer y bobl ddigartref sy\u2019n dod i mewn i\u2019r system cyfiawnder troseddol."}, {"text_idx": "#000006", "text": "\u201cYn 2018 cefnogodd y Wallich 2,871 o bobl oedd yn byw ar y stryd, a rhwng 2015-18 mae cynnydd o 45% wedi bod yn nifer y bobl sy\u2019n cysgu ar y stryd yng Nghymru."}, {"text_idx": "#000007", "text": "\u201cMae troi\u2019r bobl a gefnogwn yn droseddwyr yn eithriadol wrthgynhyrchiol. Mae pobl fregus yn cael dirwyon na fedrant eu talu, gan arwain at dreulio cyfnodau diangen yn y carchar a pharhau\u2019r cylch parhaus o ddigartrefedd ac atal unrhyw gyfle i symud ymlaen gyda\u2019u bywydau."}, {"text_idx": "#000008", "text": "\u201cMae\u2019r Ddeddf Crwydradaeth wedi dyddio ac yn anaddas i\u2019r diben. O ran iaith, yn ymarferol mae ei hystyr yn aneglur, ond mae ei hystyr gyfreithiol hefyd yn hynafol. Mae gan yr heddlu gyfreithiau eraill mwy modern y gallent eu defnyddio ar gyfer ymddygiad gwrthgymdeithasol."}, {"text_idx": "#000009", "text": "\u201cMae\u2019r Ddeddf yn cael ei defnyddio i erlyn pobl am gysgu ar y stryd. Nid yw digartrefedd yn drosedd, a rhaid i ni sicrhau nad yw\u2019n dod yn un."}, {"text_idx": "#000010", "text": "\u201cRydym yn siomedig bod mwy o bobl yn cael eu harestio yng Nghymru o dan y Ddeddf Crwydradaeth."}, {"text_idx": "#000011", "text": "\u201cEr bod y llywodraeth yn adolygu hyn, ynghyd a\u0302\u2019n partneriaid ar draws y DU, rydyn ni\u2019n galw am ddiddymu\u2019r Ddeddf yn llwyr er mwyn rhoi\u2019r gorau i dargedu pobl fregus.\u201d"}, {"text_idx": "#000013", "text": "Cefnogwn ddiddymu\u2019r Ddeddf oherwydd nid yw\u2019n gwneud dim i ateb y pethau sy\u2019n achosi digartrefedd."}, {"text_idx": "#000015", "text": "Cysylltwch a\u0302\u2019ch Comisiynydd Heddlu a Throseddu"}, {"text_idx": "#000016", "text": "Am fanylion llawn am yr ymgyrch, ewch i\u2019r dudalen gwe #ScrapTheAct"}]